stanford-oval/wikipedia huggingface dataset:
Ylinen Latvajärvi
Vedenlaatu

Veden laatua on tutkittu tammikuussa 1990. Silloin vedellä oli voimakas humusleima, koska valuma-alueella on paljon soita. Myös veden tumma väri ja happamuusasteen (eli pH) alhainen arvo johtuivat samasta syystä. Järven puskurikyky happamoitumista vastaan oli heikko, jolloin happamuuden muutokset riippuivat sateen aiheuttamasta valunnan määrästä. Veden ravinnepitoisuudet ovat lievästi koholla. Järven virkistystasolle voidaan antaa arvosana välttävä.
Ylinen Lapinjärvi

| Ylinen Lapinjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  62°05′47″N, 23°31′10″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keihäsjoen valuma-alue (35.35)
Laskuoja:  oja Aliseen Lapinjärveen 
Järvinumero:  35.358.1.012
Mittaustietoja
Pinnankorkeus:  188,3 m  
Rantaviiva:  2,134 km  
Pinta-ala:  9,157 ha  
Saaria:  ei saaria 
 fiYlinen Lapinjärvi 
Ylinen Lapinjärvi  tai myös Ylinen Lappajärvi on Pirkanmaalla Ylöjärvellä Itä-Aureen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 9,2 hehtaaria ja se on 800 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 2,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Puntasojan valuma-alueeseen (35.358) se kuuluu. Järven vedenpinnan korkeus on 188,3 metriä mpy.
Zinovjev

Zinovjev (ven. Зиновьев) tai Zinovjeva (ven. Зиновьева) on muun muassa seuraavien henkilöiden sukunimi:
Aleksandr Zinovjev (1922–2006), venäläinen loogikko, sosiologi ja kirjailija
Grigori Zinovjev (1883–1936), venäläinen vallankumouksellinen ja poliitikko
Lidija Zinovjeva-Annibal (1866–1907), venäläinen kirjailija
Sauli Zinovjev (s. 1988), suomalainen säveltäjä
Sergei Zinovjev (s. 1980), venäläinen jääkiekkoilija.
Zino Francescatti

René-Charles ”Zino” Francescatti (9. elokuuta 1902 Marseille – 17. syyskuuta 1991 La Ciotat) oli ranskalainen viulisti. Hän tuli tunnetuksi lyyrisestä esitystavastaan ja oman aikansa viulumusiikin tulkinnoistaan esimerkiksi Darius Milhaud’lta, Leonard Bernsteinilta ja Karol Szymanowskilta.
Francescatti oli italialaistaustainen. Hänen molemmat vanhempansa soittivat viulua, ja hänen isänsä oli aikoinaan ollut Niccolò Paganinin oppilas. Francescatti aloitti viulunsoiton opiskelun 3-vuotiaana. Hän teki debyyttinsä 5-vuotiaana ja esiintyi solistina Ludwig van Beethovenin viulukonserton esityksessä jo 10-vuotiaana. Francescatti teki virallisen Pariisin-debyyttinsä vuonna 1925 esiintymällä solistina Paganinin viulukonserton nro 1 tulkinnassa. Saavuttuaan Pariisiin vuonna 1924 hän myös perusti duon Maurice Ravelin kanssa. Francescatti esiintyi vuodesta 1928 lähtien laajalti Euroopassa ja Etelä-Amerikassa. Yhdysvalloissa hän esiintyi ensimmäisen kerran vuonna 1939 New Yorkin filharmonikkojen kanssa. Tuolloinkin hän tulkitsi Paganinin ensimmäisen viulukonserton.
Myöhemmällä urallaan Francescatti kiersi Robert Casadesusin kanssa. Kaksikko muun muassa levytti yhdessä kaikki Ludwig van Beethovenin viulusonaatit. Lisäksi Francescatti teki muun muassa Beethovenin viulukonserton levytyksen Bruno Walterin johtaman Columbia Symphony Orchestran solistina. Vaikka Francescatti asui New Yorkissa, hän palasi usein Ranskaan esiintymään ja opettamaan. Jäätyään eläkkeelle vuonna 1976 hän asettui pysyvästi Ranskaan ja myi arvokkaan Stradivarius-viulunsa Salvatore Accardolle. Vuonna 1987 Francescatti perusti opetussäätiön ja Aix-en-Provencessa pidettävän viulukilpailun.
Yue Luping

Yue Luping on kiinalainen kuvataiteilija.
Yuen pippurista tekemä teos sensuroitiin, koska siinä on koodattuna numerosarjaan "jasmiinivallankumous". Vuoden 2011 arabikevät on saanut paljon huomiota kiinalaisten keskuudessa, ja puolue pyrkii sensuroimaan kaiken siihen viittaavan. Jasmiinivallankumous on sensuroitu myös Kiinan internetissä.
Yue on joutunut kuulusteluihin, ja hänen suunnittelemansa näyttely, johon piti osallistua 30 taiteilijaa, on kielletty.
Aiheesta muualla

http://dca.zendaiart.com/en-US/DisplayArtwork/ArtistDetail.aspx?t=60%5Bvanhentunut+linkki%5D
https://web.archive.org/web/20111030103607/http://topics.scmp.com/news/china-news-watch/article/Arts-fairs-called-off-politics-cited
Yuen Woo-ping

Yuen Woo-ping vuonna 2010.
Yuen Woo Ping (s. 1945 Kanton) on kiinalainen elokuvaohjaaja ja koreografi.
Ylinen Härkäjärvi

| Ylinen Härkäjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°13′55″N, 25°16′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Äiniönjokeen 
Järvinumero:  14.222.1.010
Mittaustietoja
Pinnankorkeus:  143,4 m  
Pituus:  220 m  
Leveys:  90 m  
Rantaviiva:  0,503 km  
Pinta-ala:  1,198 ha  
Saaria:  ei saaria 
 fiYlinen Härkäjärvi 
Ylinen Härkäjärvi Härkäjärvi on Päijät-Hämeessä Asikkalassa Iso-Äiniön kylän lähellä sijaitseva järvi.
Maantietoa

Järven pinta-ala on 1,2 hehtaaria, se on 200 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 500 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Äiniönjoen valuma-alueeseen (14.222) se kuuluu. Järven vedenpinnan korkeus on 143,4 metriä mpy.
Yueyang

| Yueyang 岳阳市, Yuèyáng Shì |
| --- | --- |
 Yueyangin sijainti Kiinan Hunanin maakunnassa
 Yueyang
 Koordinaatit: 29.3593°N, 113.1229°E 
Valtio:  Kiina
Maakunta:  Hunan
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  14 896 km²
Väkiluku (2010):  5 476 084
Aikavyöhyke:  UTC+8
 
 www.yueyang.gov.cn 
Infobox OKVirheellinen NIMI-arvo: 
Yueyang (kiin. 岳阳市, pinyin: Yuèyáng Shì) on prefektuuritason kaupunki Kiinan Hunanin maakunnan koillisosassa, Jangtsejoen etelärannalla ja Dongtingjärven koillisrannalla. Kaupungin keskusta sijaitsee linnuntietä noin 127 kilometriä maakunnan pääkaupunki Changshasta pohjoiseen. Kaupungin väkiluku on 5,476 miljoonaa (2010) ja pinta-ala 14 896 neliökilometriä.
Yueyang on historiallinen kiinalainen kaupunki, jonka historia tunnetaan yli 2 500 vuoden ajalta.
Se rajoittuu pohjoisessa Jingzhoun, idässä Xianningin, Jiujiangin ja Yichunin, etelässä Changshan ja lännessä Yiyangin prefektuuritason kaupunkiin.
Piirikuntatasolla prefektuuri jakautuu yhdeksään osaan. Osat ovat:
| --- | --- |
 Kaupunkipiirit  Yueyang Lou  Junshan  Yunxi Piirikuntatason kaupungit  Linxiang  Miluo :  Piirikunnat  Huarong  Pingjiang  Xiangyin  Yueyang
Aiheesta muualla

Kuvia tai muita tiedostoja aiheesta Yueyang Wikimedia Commonsissa
Hengyang City Information (erityisesti talouspainotus) (englanniksi) (chinaknowledge.com)
China Postal code Hunan Province (prefektuuri ja piirikuntataso) (englanniksi) (youbianku.com)
Zauditu

Zauditu eli Zewditu (29. huhtikuuta 1876 – 2. huhtikuuta 1930 ) oli Etiopian keisarinna 1916–1930.
Zauditu oli Menelik II:n vanhin tytär. Menelik II hallitsi 24 vuoden ajan. Seuraajaksi valittiin Zauditun sisaren poika Iyazu. Hänet kuitenkin syrjäytettiin jo ennen valtaan nousua, ja tilalle valittiin Zauditu. Zauditu ei kuitenkaan saanut itse käyttää valtaa, vaan hänen sijaishallitsijanaan oli serkku Ras Tafari Makonnen. Ras Tafari Makonnen oli uudistusmielinen ja ylhäisön suosikki, kun taas Zauditu halusi säilyttää maansa perinteet ja sai siihen tukea kirkolta. Vuosien mittaan Zauditu keskittyi yhä enemmän uskonnollisiin asioihin, kun taas Ras Tafari Makonnen johdatti maansa Kansainliiton jäseneksi ja lakkautti orjuuden. Vuonna 1928 Zauditu antoi Tafari Makonnenille arvonimen kuningas.
Zauditun kuoleman jälkeen Tafari Makonnen julistautui keisariksi ja otti nimekseen Haile Selassie.
Whenever, Wherever

| ”Whenever, Wherever” Shakira |
| --- | --- | --- |

Singlen tiedot
 Albumilta: Laundry Service
 Äänitetty : 2000; Criteria Studios (Miami, Florida) Compass Point Studios (Nassau, Bahama)
 Julkaistu: 27. elokuuta 2001
 Formaatti: CD maxi single, 12" single
 Tuottaja(t): Shakira, Tim Mitchell
 Tyylilaji: Pop, worldbeat
 Kesto: 03.16
 Levy-yhtiö: Epic
Shakiran muut singlet
| ”Moscas En La Casa” 2000 | ”Whenever, Wherever” 2001 | ”Underneath Your Clothes” 2002 |
Whenever, Wherever on kolumbialaisen laulaja-lauluntekijä Shakiran kappale hänen uransa kolmannelta ja ensimmäiseltä englanninkieliseltä, Laundry Service -studioalbumiltaan. Sen julkaisi Epic Records albumin johdantosinglenä 27. elokuuta 2001. Kappaleen sanoitti ja tuotti Shakira sekä Tim Mitchell, ja joitakin kappaleen sanoja sanoitti myös Gloria Estefan. "Whenever, Wherever" on popkappale, joka sisältää elementtejä worldbeatistä ja andilaisesta musiikista. Kappaleen espanjankielinen versio "Suerte" (Espanjaksi: "Onni") kuvailee sanoituksellisesti sitä miten onnekkaasti Shakira on löytänyt romanttisen kumppaninsa.
Julkaisunsa jälkeen "Whenever, Wherever" sai pääosin positiivisia vastaanottoja musiikkikriitikoilta, jotka kehuivat sen tuotantoa. Kappaleesta tuli hänen menestyskappaleensa Yhdysvalloissa, sijoittuen Billboard Hot 100 -listan 6. sijalle. Kappaleesta tuli hänen siihen aikaan menestynein singlensä Yhdysvaltain markkinoilla, kunnes "Hips Don't Lie" päihitti tämän ennätyksen sijoituttuaan Billboard Hot 100 -listan ensimmäiselle sijalle vuonna 2006. "Whenever, Wherever" pääsi listan ensimmäiselle sijalle 29 eri valtiossa, joihin lukeutuvat myös hänen kotimaansa Kolumbia sekä suuri osa Latinalaista Amerikkaa, Eurooppaa ja Oseaniaa. Singleä myytiin yhteensä yli 8,5 miljoonaa kappaletta maailmanlaajuisesti, minkä myötä siitä tuli vuoden 2001 suurin hitti. Se on luokiteltu yhdeksi Shakiran nimikkokappaleista.
Käännös suomeksi
Yliopistonkatu (Turku)

Oikealla As Oy Atrium ja sen vieressä Hospits Betel,  jossa toimii nykyään Scandic Plaza -hotelli.
Yliopistonkatu (ruots. Universitetsgatan) on Turun ruutukaava-alueella sijaitseva, Aurajoen suuntaisesti kulkeva 1,5 kilometriä pitkä katu, joka alkaa Kutomonkadulta ja päättyy Koulukatuun.
Vuodesta 2001 lähtien Yliopistonkadun Aurakadun ja Humalistonkadun välinen noin neljänsadan metrin pituinen osa on ollut kävelykatua. Nykyisen kävelykadun alue on toiminut Turun joulukatuna vuodesta 1948 lähtien. Yliopistonkadun varrella sijaitsee myös Turun Kauppatori.
Historia

Yliopistonkatu on yksi Carl Ludvig Engelin Turun palon jälkeen suunnitteleman asemakaavan kaduista. Katu tunnettiin aiemmin nimellä Venäjän Kirkkokatu sen varrella sijaitsevan Pyhän marttyyrikeisarinna Aleksandran kirkon mukaan. Helmikuussa 1924 katu nimettiin Yliopistonkaduksi sen varrella sijaitsevassa entisen Hotelli Phoenixin rakennuksessa vuodesta 1922 toimineen Turun yliopiston mukaan. Muita vaihtoehtoja kadun nimeksi olivat Kustaa Aadolfin katu ja Vapaudenkatu, mutta Yliopistonkatu vei voiton. Yliopiston muutettua Ryssänmäelle vuonna 1955 nimistötoimikunnalle on tehty aloitteita Yliopistonkadun muuttamiseksi muun muassa Mannerheiminkaduksi, Leningradinkaduksi tai Göteborginkaduksi. Nimi on kuitenkin säilynyt ennallaan.
Rakennuksia

Yliopistonkadun varrella sijaitsevat muiden muassa seuraavat rakennukset:
Turun ortodoksinen kirkko
Frithiof Strandellin suunnittelema Priman talo, jossa ovat toimineet mm. Uusi Aura -lehti ja Turun ensimmäinen elokuvateatteri Maailman Ympäri.
Hansakortteli, kauppakeskus.
Erik Bryggmanin vuonna 1938 suunnittelema Vakuutusyhtiö Sammon funktionalistinen entinen pääkonttorirakennus Yliopistonkadun ja Puolalankadun kulmassa; rakennuksessa sijaitsee nykyisin Turun kaupunginkanslia.
Stockmannin Turun-tavaratalo
Erik Bryggmanin suunnittelemat rakennukset Hospits Betel -hotelli (1929) ja Asunto-osakeyhtiö Atrium (1927)
Kivikukkaro, liikerakennus, jossa toimii Tokmanni ja K-Supermarket. Rakennuksessa toimi vuoteen 2016 asti Anttila-tavaratalo.
Julkisia taideteoksia ja muistomerkkejä

Turun kaupunkikuvassa näkyy useita taideteoksia, patsaita ja muistomerkkejä. Yliopistonkadulla sijaitsevat seuraavat julkiset taideteokset:
Barcarola, Ukri Merikannon teräksestä ja dioriitista valmistettu yli kolmimetrinen veistos.
Europe, Jits Bakkerin pronssiveistos Yliopistonkadun alkupäässä Aurajoen rannassa.
Lapset on Anja Ahon veistos Kasinonkulman aukiolla.
Onnenhevonen on Rafael Saifulinin veistos kävelykadulla. Taiteilija kertoo, että Onnenhevosta kannattaa koskettaa, sillä se tuo koskettajalle ylimääräisen annoksen onnea.
Turun yliopiston entisen paikan muistoreliefi
Aiheesta muualla

Kuvia tai muita tiedostoja aiheesta Yliopistonkatu (Turku) Wikimedia Commonsissa
Yliopistonkatua yöllä. Etummaisena rakennuksena oikealla Priman talo, jonka vieressä Stefan Michailowin suunnittelema uusrenessanssirakennus.
Yliopistonkatu kesäisenä aamuna 2018.
Zdeněk Fibich

Zdeněk Fibich
Zdeněk Fibich (21. joulukuuta 1850 Všebořice – 15. lokakuuta 1900 Praha) oli tšekkiläinen säveltäjä.
Fibich syntyi Všebořicessa, lähellä Čáslavia, kreivi Auerspergin kartanon riistanvartijan pojaksi. Hän opiskeli laajasti: Prahassa, Wienissä, Leipzigissä ja Pariisissa. Fibich palasi vuonna 1871 Pariisista Prahaan, jossa hän työskenteli kapellimestarina ja alkoi säveltää ensimmäistä oopperaansa Bukovín. Hänen oopperansa Blaník sai kunniamaininnan Tšekin kansallisteatterin kilpailussa parhaasta historiallisesta oopperasta. 1880-luvulla syntyi ooppera Nevěsta Messinská, ja seuraavalla vuosikymmenellä Fibich sai menestystä Hippodamia-trilogiallaan, jonka osat saivat kantaesityksensä Prahassa 16.–18. helmikuuta 1893. Vain 49-vuotiaana kuolleen säveltäjän viimeiseksi jäänyt vuosikymmen, 1890-luku, oli tuotteliain: vuosikymmenen mittaan Fibich sävelsi muun muassa 376 pianominiatyyristä koostuvan sarjan ja useita oopperoita. Hänen tuotantoonsa kuuluu kaksi jousikvartettoa, pianotrio, pianokvartetto, kvintetto pianolle, jousille ja puhaltimille, kolme sinfoniaa ja vähintään seitsemän oopperaa.
Yellow Submarine

Yellow Submarine tarkoittaa seuraavia:
”Yellow Submarine”, The Beatlesin kappale vuodelta 1966
Yellow Submarine, The Beatlesin albumi vuodelta 1969
Yellow Submarine Songtrack, The Beatlesin albumi vuodelta 1999
Keltainen sukellusvene (Yellow Submarine), animaatioelokuva vuodelta 1968
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yellow Submarine”, voi hakea sivunnimihaulla, laajalla sivunnimihaulla tai tekstihaulla.
Zaur Ugujev

| Zaur Ugujev> Заур Ризванович Угуев |
| --- | --- |

Henkilötiedot
Koko nimi:  Zaur Rizvanovitš Ugujev
Syntynyt: 27. maaliskuuta 1995 Hasavjurt
Kansalaisuus:   Venäjä
Uran tiedot
Pituus:  157 cm
Paino:  57 kg
Laji:  Vapaapaini
| Mitalit> Maa:   Venäjä.Miesten vapaapaini. Olympialaiset  | Mitalit> Maa:   Venäjä.Miesten vapaapaini. Olympialaiset  | Mitalit> Maa:   Venäjä.Miesten vapaapaini. Olympialaiset  | Maa:   Venäjä> Miesten vapaapaini. |
| --- | --- | --- | --- |
|  Kultaa | Tokio 2020 | 57 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 2018 | 57 kg |  |
|  Kultaa | Nur-Sultan 2019 | 57 kg |  |
| Euroopan kisat  | Euroopan kisat  | Euroopan kisat  |  |
|  Pronssia | Minsk 2019 |  57 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Kaspisk | 57 kg |  |
|  Pronssia | Novi Sad 2017 | 57 kg |  |
Zaur Rizvanovitš Ugujev (27. maaliskuuta 1995 Hasavjurt) on venäläinen vapaapainin olympiavoittaja ja maailmanmestari. Ugujev voitti ensimmäisen maailmanmestaruutensa Budapestissa 2018, kun hän voitti 57 kg sarjan. Hän uusi saman painoluokan mestaruuden vuotta myöhemmin Nur-Sultanin MM-kilpailuissa. Hän voitti 57-kiloisten olympiakultaa vuodelle 2021 siirretyissä Tokion kisoissa. EM-kilpailuissa hän on saavuttanut hopeaa 2018 ja pronssia 2017 sekä Euroopan kisoissa pronssia 2019. Hänellä on myös neljä Venäjän-mestaruutta vuosilta 2017, 2018, 2020 ja 2021.
Zinnkeller

Ravintola Zinnkeller Liisankadun ja Meritullinkadun kulmassa
Kuva ravintola Zinnkellerin sisältä (2015)
Liisankatu 7 ennen ravintola Zinnkelleriä.
Ravintola Zinnkeller on saksalainen ravintola Helsingin Kruununhaassa. Sen perusti keittiömestari Wolfgang Wiegand vuonna 1980. Ravintolan omistus siirtyi syksyllä 2022 Wolfgang Wiegandin tyttärelle Nina Wiegandille, joka on työskennellyt ravintolassa vuodesta 1996 alkaen. Koulutukseltaan Nina Wiegand on lastentarhanopettaja.
Zinnkeller sijaitsee 1895 valmistuneessa Liisankadun ja Meritullinkadun kulman talossa, jonka piirsi J. Rosenberg.
Ravintolan ruokalajit tulevat muun muassa Berliinistä, Schleswig-Holsteinista, Hampurista, Baden-Württembergistä ja Schwarzwaldista. Osa keittiön raaka-aineista sekä kaikki viinit ja oluet tulevat Saksasta.
Parsaviikkojen ohella ohjelmassa on Martin hanhi ja Spanferkel, kokonaisena grillattu maitopossu. Muun muassa kansainvälinen gastronominen järjestö Châine des Rôtisseurs järjestää maitopossuillallisensa siellä. Ravintolan vuotuisiin teemoihin kuuluu myös syksyllä järjestettävä Oktoberfest.
Aiheesta muualla

Zinnkellerin verkkosivut
Zinovi Kolobanov

Zinovi Grigorjevitš Kolobanov (ven. Зиновий Григорьевич Колобанов; 25. joulukuuta 1910 – 8. elokuuta 1994) oli neuvostoliittolainen panssarivaunun komentaja toisessa maailmansodassa. Hänen johtamansa viiden KV-1 -panssarivaunun ryhmä tuhosi 43 saksalaista panssarivaunua Hatsinan (tuolloiselta nimeltään Krasnogvardeisk) lähellä käydyssä taistelussa 20. elokuuta 1941. Näin monen vaunun tuhoaminen onnistui, koska alueen ainoa tie kulki suon keskeltä, ja venäläiset olivat naamioituneet suon laidoille siten, etteivät saksalaiset pystyneet paikantamaan vihollisen sijaintia.
Kolobanov osallistui talvisotaan Karjalankannaksella. Venäläisen Krasnaja Zvezda -lehden mukaan hän sai talvisodan jälkeen tuomion ”veljeilystä vihollisen kanssa”. Tapaus liittyi ilmeisesti tilanteeseen, jossa suomalaiset ja venäläiset sotilaat kommunikoivat keskenään ystävällisessä hengessä sotatoimien päätyttyä.
Aiheesta muualla

Kolobanovin mukaan nimetty tie Hatsinan länsipuolella elokuun 1941 taistelun tapahtumapaikalla Google Maps.
Wikimedia Commonsissa on kuvia tai muita tiedostoja aiheesta .
Yliopistoranking

Yliopistoranking on yliopistojen välistä paremmuusjärjestystä kuvaava lista, joka perustuu yliopistovertailuun. Yliopistorankingeilla arvioidaan olevan suuri vaikutus yliopistojen houkuttelevuuteen potentiaalisten opiskelijoiden ja tutkijoiden silmissä. Sen vuoksi yliopistot ottavatkin rankingit nykyisin vakavasti, etenkin Aasiassa. Yliopistot saavat vertailujen kautta täsmällistä ja vertailukelpoista dataa, ja ne hyödyntävät rankingeja muun muassa oman asemoinnin ja strategisen työn seurantavälineinä.
Yliopistovertailut mittaavat ensisijaisesti tutkimuksen tuloksellisuutta, sillä tutkimuksen korkeaa tasoa arvostetaan ja sitä on helppo mitata. Yliopistoja vertaillaan etenkin vertaisarviointien sekä tieteellisissä julkaisuissa tehtyjen siteerausten määrän kannalta.
Merkittävimpiä kansainvälisiä yliopistorankingeja ovat kiinalainen Academic Ranking of World Universities ("Shanghain lista"), brittiläinen QS World University Rankings (QS, Quacquarelli Symonds) sekä brittiläinen Times Higher Education World University Rankings (THE).
Yliopistorankingien kärkipaikoilla on alun perin toistuvasti ollut paljon etenkin yhdysvaltalaisia ja englantilaisia yliopistoja, kuten Harvardin, Oxfordin ja Cambridgen yliopistot ja myöhemmin myös aasialaisia yliopistoja. Suomalaisista yliopistoista parhaiten rankingeissa on menestynyt Helsingin yliopisto. Rankingeihin lasketaan mukaan kaikista maailman 15–30 tuhannesta yliopistosta vain osa.
Tunnetuimpia ranking-listoja

Shanghain yliopistoranking (Academic Ranking of World Universities, ARWU) perustettiin vuonna 2003, ja se on yksi vanhimmista yliopistorankingeista. ARWU-lista kehitettiin Shanghain Jiao Tong -yliopistossa kiinalaisten poliittisten ja koulutushallinnon päättäjien apuvälineeksi Kiinan korkeakoulujen vertailemiseksi läntisiin akateemisiin opinahjoihin. Vuodesta 2009 lähtien rankingia on ylläpitäänyt yksityinen konsulttiyritys Shanghai Rankings Consultancy. Shanghain lista mittaa vain tutkimuksen tuloksellisuutta, minkä vuoksi sen arviot ovat selkeitä ja objektiivisia. Vertailussa käytetään kuutta kriteeriä: tietyissä arvovaltaisissa julkaisuissa julkaistujen artikkelien ja sitaatioiden määrä, tutkijoiden saamien sitaatioiden määrä, Nobelin ja Fieldsin palkinnon saajien määrä opiskelijoissa ja henkilökunnassa, sekä oppilaitoksen menestys suhteessa sen kokoon.
Brittiläinen Times Higher Education (THE)ranking on tunnetuimmista rankingeista monipuolisin, sillä se arvioi myös yliopistojen opetusta, suhteita teollisuuteen sekä kansainvälistymistä. Teknilliset yliopistot menestyvät hyvin THE:n rankingissa. Englanninkieliset maat korostuvat arviossa.
Brittiläinen Quacquarelli Symonds World University Rankings on julkaistu vuodesta 2004. Aluksi, vuoteen 2009 asti, sitä julkaistiin  THE-rankingien kanssa, minkä jälkeen ne erosivat. QS:n yliopistoranking julkaistaan nykyisin verkkosivuston välityksellä. Arvio painottaa akateemista vertaisarviointia ja muita mainearvioita. Tuloksesta 40 prosenttia koostuu vertaisarvioinnista ja 10 prosenttia työnantajakyselystä.
U-Multirank on Euroopan komission aloitteesta vuonna 2013 käyttöön otettava luokitustyökalu. Se on suunniteltu hollantilaisen Twenten yliopiston ja saksalaisen tutkimuslaitoksen yhteistyönä. U-Multirankissa yliopistojen toiminnan osa-alueita tarkastellaan itsenäisesti, ei yhden ranking-luvun kautta.
Leiden Ranking (CWTS Leiden Ranking, Leidenin yliopisto, Alankomaat) mittaa pelkästään julkaisujen määrää ja niiden vaikutusta. Kiinalaiset yliopistot ovat vahvistaneet sijoituksiaan tässä rankingissa hyvin merkittävästi vuoden 2020 luvulla. Tutkimuksen tason nousun ja kansainvälistymisen ohella kehitykseen vaikuttaa käytetty tietokanta. Web of Science alkoi liittää kiinalaisen, yhteistyössä Kiinan tiedeakatemian kanssa luodun alueellisen viitetietokannan aineistoja mukaan vuoden 2008 jälkeen.
Muita tunnettuja kansainvälisiä yliopistorankingeja ovat muun muassa Taiwan Ranking, Scimago Institutions Rankings (Espanja) ja Financial Timesin ranking. Yhdysvaltain merkittävin kansallinen yliopistoranking on U.S. News & World Report America’s Best College Ranking. Muista mittareista mainittakoon paljolti Web of Scienceen pohjautuva URAP (University Ranking by Academic Performance, Turkki).
Ranking-listasijoitukset

Taulukossa ovat tunnetuimpien rankinglistojen top-10:een sijoittuneet yliopistot, sekä kaikki rankingeihin otetut suomalaiset yliopistot vuonna 2015/2016.
| Yliopisto | Maa | THE 2024  | QS 2016–2017  | ARWU 2016  |
| --- | --- | --- | --- | --- |
| Oxfordin yliopisto |  Iso-Britannia | 1. | 6. | 7. |
| Stanfordin yliopisto |  Yhdysvallat | 2. | 2. | 2. |
| Massachusetts Institute of Technology |  Yhdysvallat | 3. | 1. | 5. |
| Harvardin yliopisto |  Yhdysvallat | 4. | 3. | 1. |
| Cambridgen yliopisto |  Iso-Britannia | 5. | 4. | 4. |
| Princetonin yliopisto |  Yhdysvallat | 6. | 11. | 6. |
| California Institute of Technology |  Yhdysvallat | 7. | 5. | 8. |
| Imperial College London |  Iso-Britannia | 8. | 9. | 23. |
| Kalifornian yliopisto, Berkeley |  Yhdysvallat | 9. | 28. | 3. |
| Yalen yliopisto |  Yhdysvallat | 10. | 7. | 17. |
| ETH Zürich |  Sveitsi | 11. | 8. | 19. |
| Tsinghua-yliopisto |  Kiina | 12. | 20. | 9. |
| Chicagon yliopisto |  Yhdysvallat | 13. | 10. | 10. |
| Helsingin yliopisto |  Suomi | 121. | 91. | 56. |
| Aalto-yliopisto |  Suomi | 201.–250 | 133. | 401.–500. |
| LUT-yliopisto |  Suomi | 251.–300. | 471.–480. | 1000 – |
| Oulun yliopisto |  Suomi | 251.–300. | 411.–420. | 401.–500. |
| Tampereen yliopisto |  Suomi | 301.–350. | 501.–550. | 1000 – |
| Turun yliopisto |  Suomi | 301.–350. | 234. | 401.–500. |
| Itä-Suomen yliopisto |  Suomi | 351.–400. | 382. | 301.–400. |
| Jyväskylän yliopisto |  Suomi | 401.–500. | 338. | 1000 – |
| Vaasan yliopisto |  Suomi | 401.–500. | 1000 – | 1000– |
| Åbo Akademi |  Suomi | 501. –600 | 501.–550. | 1000 – |
*jaettu sija.